hotchpotch/miracl-hf-unified huggingface dataset:
जेम्स प्रिंसेप
जेम्स प्रिंसेप ईस्ट इण्डिया कम्पनी में एक अधिकारी के पद पर नियुक्त थे। उन्होंने 1837 ई. में सर्वप्रथम ब्राह्मी और खरोष्ठी लिपियों को पढ़ने में सफलता प्राप्त की। इन लिपियों का उपयोग सबसे आरम्भिक अभिलेखों और सिक्कों में किया गया है। प्रिंसेप को यह जानकारी प्राप्त हुई कि अभिलेखों और सिक्कों पर पियदस्सी (प्रियदर्शी) अर्थात सुन्दर मुखाकृति वाले राजा का नाम लिखा गया है। कुछ अभिलेखों पर राजा का नाम सम्राट अशोक भी लिखा हुआ था।
इन शिलालेखों की खोज सबसे पहले 1750 में फेंथलर ने की थी और सबसे पहले 1837 में इसको जेम्स प्रिंसेप ने इन शिलालेखों को पढ़ा था।
जेम्स प्रिंसेप ने बनारस के बहुत से फोटो लिए थे। नीचे कुछ छबियाँ दी गयीं हैं।
लीसे फ़्रांसीस, पॉन्डिचेरी
लीसे फ़्रांसीस, पॉन्डिचेरी (Lycée français de Pondichéry) भारत के पुदुच्चेरी के पॉन्डिचेरी नगर में स्थित एक फ्रेंच इंटरनेशनल स्कूल है।
यह एशियाई महाद्वीप का सबसे प्राचीन फ्रेंच इंटरनेशन स्कूल है। यह फ्रान्स के बाहर सबसे महत्त्वपूर्ण फ्रेंच माध्यमिक विद्यालयों में से एक तथा हॉन्ग-कॉन्ग के बाद एशिया का दूसरा सबसे बड़ा विद्यालय है। विद्यालय में पूर्व प्राथमिक से उच्च माध्यमिक स्तर की शिक्षा दी जाती है।
"लीसे फ़्रांसीस, पॉन्डिचेरी" की स्थापना 26 अक्टूबर 1826 को पुदुच्चेरी के तत्कालीन गवर्नर जनरल ने "कॉलेज रॉयल" के रूप में की थी।
रेन विश्वविद्यालय से सम्बद्धता वाला फ्रांस के बाहर यह सबसे पुराना उच्च माध्यमिक विद्यालय है। वर्तमान में प्राथमिक शिक्षा से बैचलर ऑफ़ स्तर तक विद्यालय में 1400 विद्यार्थी अध्ययनरत हैं।
पॉण्डिचेरी में स्थित फ्रेंच संस्थान इस विद्यालय के लिए शिक्षकों को प्रशिक्षण देता है।
वर्ष 2014 में विद्यालय को छात्र विनिमय के लिए विद्यालय ने फ्यूचर फाउंडेशन स्कूल के साथ समझौता ज्ञापन पर हस्ताक्षर किये।
जापानी स्कूल, मुम्बई
, पूर्व नाम , अंधेरी पूर्व, मुम्बई में स्थित जापानी इंटरनेशनल स्कूल है। पहले यह वर्ली में स्थित थी। जापानी सरकार विद्यालय को निधि प्रदान करती है। यह भारत में स्थित दो जापानी इंटरनेशनल विद्यालयों में से एक है जो भारत में रह रहे प्रवासियों को शिक्षा प्रदान करती है। 2008 में यह संख्या 270 थी। इसकी स्थापना 1966 में जापान के शिक्षा और विज्ञान मंत्रालय अधिनियमों के अनुसार हुई।
वर्ष 2008 तक विद्यालय परिसर में एक मीडिया कक्ष, एक आम कक्ष, एक विज्ञान प्रयोगशाला और सात वातानुकूलित कक्षायें थी। वर्ष 2008 में विद्यालय में 8 जापानी और 7 भारतीय शिक्षकों सहित कुल15 शिक्षक थे। विद्यालय में भूगोल, इतिहास, गणित और विज्ञान विषय जापानी भाषा में पढ़ाये जाते हैं अतः यह कार्य जापानी शिक्षकों द्वारा किया जाता है।
गहपति
पालि भाषा में गहपति का प्रयोग छोटे किसानों और जमींदारों के लिए किया जाता था। गहपति घर का मुखिया होता था तथा घर में रहने वाली महिलाओं , बच्चों , नौकरों और दासों पर नियंत्रण करता था। घर से जुड़े भूमि , जानवर या अन्य सभी वस्तुओं का वह मालिक होता था।
कच्छी घोड़ी नृत्य
कच्छी घोड़ी नृत्य भारतीय राज्य राजस्थान का एक लोकनृत्य है। यह राजस्थान के शेखावाटी क्षेत्र से आरम्भ हुआ नृत्य है। यह केवल राजस्थान ही नहीं बल्कि भारत के अन्य भागों जैसे महाराष्ट्र, गुजरात आदि में भी प्रसिद्ध है। इसमें नर्तक नकली घोड़ों पर सवारी करते है। इसका प्रदर्शन सामाजिक एवं व्यावसायिक दोनों तरह से होता है। यह नृत्य दूल्हा पक्ष के बारातियों के मनोरंजन करने के लिए व अन्य खुशी अवसरों पर भी प्रदर्शित किया जाता है।इस नृत्य राजस्थान के पारंपरिक लोक नृत्य है। यह प्रसिद्ध नृत्य राजस्थान के समारोहों, कला, संस्कृति और जीवन के साथ जुड़ा हुआ है। इस नृत्य का प्रदर्शन मुख्यतः शेखावाटी ( राजस्थान ) क्षेत्र में ही नहीं होता है बल्कि पूरे भारतवर्ष में पाया जाता हैं
नर्तक शरीर के हिस्से पर पारंपरिक वेशभूषा लाल पगड़ी, धोती और कुर्ता पहनता है। नर्तक शरीर के निचले हिस्से में कागज की लुगदी और टोकरी से तैयार एक नकली घोड़ा पहनता है। नर्तक पेरों में घुँघरू पहनता है। पुरुष बेहतर चमकते दर्पणों से सुसज्जित फैंसी ड्रेस पहनते है ,और नकली घोड़ों पर सवारी करते हैं।इस नृत्य की उत्पति राजस्थान के शाही दरबारों में हुई है। यह नृत्य राजस्थान का पारंपरिक लोक नृत्य है। यह नृत्य उन राजमार्ग लुटेरों की कहानी से संबंधित है जो शेखावाटी क्षेत्र में 17 वीं सदी में रहते थे व गरीबों को देने के लिए अमीरों का धन लूटते थे। ऐसा कहा जाता है कि मुगलों और मराठों के शासन के समय में इस नृत्य के बारे में एक दिलचस्प कहानी है। मुगल एक बार घोड़ों पर सवार होकर आए थे ,और मराठों के गांवों में से एक गांव में रुके। वे जब सोने के लिए चले गये , तब मराठे आये और उन घोड़ों को चुरा लिया। बाद में पठानों ने युद्ध में इन घोड़ों को पाया। यह युद्ध, घोड़ा युद्ध के रूप में जाना जाता है। राजस्थान में कला प्रदर्शन ज्यादातर राजस्थान के जनजातियों और जातियों के लिए सामाजिक ऐतिहासिक परिदृश्य को प्रतिबिंबित करता है। घोड़े हमेशा राजस्थान में युद्ध और परिवहन के एक बहुत ही महत्वपूर्ण हिस्सा रहा है। बहादुर राना प्रताप सिंह (भारत के प्रथम स्वतंत्रता सेनानी) की कथा है, उसके प्रति वफादार घोड़े- चेतक के उल्लेख के बिना अनकही है। वे शाही सत्ता के प्रतीक थे उन्होंने घोड़ों को घोड़ों के साथ बैलगाड़ी, हाथीयों व डाकुओं को रोकने में समर्थ पाया. राजस्थान में कला प्रदर्शन के ज्यादातर राजस्थान के जनजाति के संबंध को दर्शाती है और वे समय या जाति के लिए अजीब सामाजिक ऐतिहासिक परिदृश्य को प्रतिबिंबित करता है। घोड़े हमेशा राजस्थान में युद्ध और परिवहन के एक बहुत ही महत्वपूर्ण हिस्सा रहा है।
अमेरिकन एम्बेसी स्कूल
अमेरिकन एम्बेसी स्कूल (American Embassy School) दैनिक सह-शिक्षा देने वाली दक्षिणी दिल्ली स्थित स्वतंत्र पाठशाला है। इसमें बालवाड़ी से बारहवीं के स्तर तक की शिक्षा प्रदान की जाती है। विद्यालय की स्थापना सन् 1952 में हुई। इसका अंग्रेज़ी में आदर्श वाक्य "एंटर टु लर्न, लीव टु सर्व" (Enter to Learn, Leave to Serve; हिन्दी अनुवाद: सीखने के लिए प्रवेश, सेवा के लिए मुक्त) है जबकि इसका लातिन भाषा में आदर्श वाक्य "दोमी एच फोरिस" (Domi ac foris) है जिसका अर्थ देश और विदेश होता है।
जनवरी 2014 में विद्यालय के संकाय सदस्यों को कथित तौर पर कर और वीजा धोखाधड़ी के लिए भारत सरकार ने जाँच के दायरे में रखा। न्यूयॉर्क टाइम्स की एक रपट के अनुसार विद्यालय में नये शिक्षकों को आयकर में चोरी, कार्य अनुमति के लिए भारतीय वीजा आवेदन प्रपत्रों में तथ्य छुपाने सम्बंधित शिक्षा का वर्णन किया गया था। भारतीय जाँच, संयुक्त राज्य अमेरिका में देवयानी खोब्रागड़े विवाद के बाद किया गया।
चौपाल (सार्वजनिक स्थान)
चौपाल (چوپال) उत्तर भारत और पाकिस्तान में ग्रामीण क्षेत्रों में सामुदायिक भवन अथवा स्थान को कहा जाता है। यह ग्रामीणों, विशेष रूप से पुरुष निवासियों के लिए सामुदायिक जीवन का केन्द्र होता है। छोटे गाँवों में यह नीम, बरगद अथवा पीपल के पेड़ की छाया में साधारण चबुतरे पर ही होती है। बड़े गाँवों में सामुदायिक अतिथि गृह (अथवा मेहमान ख़ाना) के रूप में विस्तृत सरंचना भी हो सकती है।
चौपाल का निर्माण और रखरखाव सामुदायिक कोष से किया जाता है जो कई बार गाँव के समुदायों से चन्दे के रूप में इकट्ठा किया जाता है।
किरांत राज्य
नेपाल के इतिहास कि शुरुआत प्रमाणिक तौर पर किराँत काल से ही मानी जाती है। देखा जाय तो किराँत काल से भी पहले का इतिहास है परन्तु उनका अभी तक कोई प्रमाण नहीं मिल पाया है। किराँत काल से पहले गोपाल, महिषपाल जैसे अन्य जातिय राज्य थें। इस काल के प्रथम राजा यलम्बर को किराँत काल के प्रथम राजा माना गया है। काठमांडु में पाये गये नि‍योलि‍थि‍क उपकरणों से पाया गया है कि नेपाल में मानव का आगमन कम से कम ९ हजार वर्ष पहले से है परन्तु किराँत जाति के लोग लगभग २५०० वर्ष पहले से यहाँ रहते आ रहे हैं। किराँती जंगली और पहाडीहयों का एक जनजाति हैं, जो मध्य एशिया, भारत और हिमालय पार करते हुए यहाँ आकर बस गयें।
नेपाल का प्रशासनिक विभाजन
संघीय लोकतान्त्रिक गणतन्त्र नेपाल एक छोटा देश है जो दक्षिण एशिया में भारत और चीन के बीच में स्थित है। यह देश पूरी तरह से स्थलरुद्ध है।  २०१५ में जारी किया गया नये संविधान को ध्यान में रखते हुए १० मार्च २०१७ को नेपाल सरकार ने ७४४ स्थानीय शाषण प्रणाली को अपनाया। पुराने सभी नगरपालिकाओं और ग्राम विकास समिति (जो संख्या में 3900 थें) को निरस्त करते हुए सिर्फ ७४४ नये नगरपालिकाओं और गांवो को मंजूरी दी। पुराने सभी ७५ जिला विकास समिति को भी नये ७५ जिला समन्वय समिति में तब्दील कर दिया। जिला समन्वय समिति के पास अब उतनी शक्ति भी नही रहेगी जितनी जिला विकास समिति के पास थी।
नेपाल कुछ इस तरह से प्रशासनिक विभागों में विभाजित है;
20 सितंबर 2015 के अनुसार नेपाल को भारतीय राज्य प्रणाली की तरह ही सात राज्यों (प्रदेशों) में विभाजित किया गया है। नये संबिधान के अनुसूची 4 के अनुसार मौजूदा जिलों को एक साथ समूहों में गठित कर इन्हें परिभाषित किया गया है और दो ऐसे भी जिलें थे जिन्हें तोड़कर दो अलग-अलग राज्यों में गठित किया गया।
संविधान की धारा 295 (ख) के अनुसार प्रदेशों का नामाकरण सम्वन्धित प्रदेश के संसद (विधान सभा) में दो तिहाई बहुमत से होने का प्रावधान है।
२० सितम्बर २०१५ को जारी संविधान से पहले के अनुसार नेपाल में ७५ जिले हैं। २०१५ में संविधान जारी होने के बाद ७५ जिलों को ७ प्रदेशों में बांटा गया है। बंटवारे में ३ जिलों को दो-दो हिस्सों में तोड़कर प्रदेशों में शामिल करने की बात कही गई है, इस तरह नेपाल में ३ और नए जिले बनेंगे इस तरह नेपाल में कुल ७८ जिले हो जाएंगे।
नेपाल में जिले (नेपाली:जिल्ला) द्वितीय स्तर के प्रशासनिक विभाग हैं, जो प्रदेशों में विभाजित हैं। नेपाल में अब ७८ जिले होंगे जो ७ प्रदेशों में व्यवस्थित हैं। प्रत्येक जिला जिला समन्वय समिति के अधीन प्रशासित हैं।
नेपाल में जिले नगरपालिकाओं और ग्रामपालिकाओं में बंटे हुए हैं। शहर या नगर ही नेपाल में नगरपालिका होते हैं, जो सरकार द्वारा निर्धारित न्यूनतम मानदंड प्राप्त कर चुके होते हैं। इन मानदंडों में एक निश्चित जनसंख्या, आधारिक संरचना और राजस्व शामिल होते हैं। वर्तमान में नेपाल में २६३ नगरपालिकायें हैं।
सरकार द्वारा निर्धारित एक निश्चित जनसंख्या, आधारिक संरचना या राजश्व वाले मानदंड को प्राप्त नहीं कर सकने के कारण ऐसे क्षेत्रों को ग्रामपालिका के अधीन रखा गया है। नेपाल में ऐसे ४८१ क्षेत्र हैं जिन्हें ग्रामपालिका के तहत रखा गया है।
२०१५ से पहले तक प्रशासनिक तौर पर नेपाल ५ विकास क्षेत्रों, १४ अंचलों तथा ७५ जिलों और कई गाविस (गाँव विकास समिती), शहर और नगरपालिकाओं में विभाजित था। नेपाल कुछ इस तरह से प्रशासनिक विभागों में विभाजित है;
नेपाल को प्रशासनिक रूप से ५ विकास क्षेत्रों में बाँटा गया था।
नेपाल का एक विकास क्षेत्र कई अंचलों में बँटा होता था। कुल मिलाकर पुरा नेपाल 14 अंचलों में बँटा हुआ था।
नेपाल में २० सितम्बर २०१५ को संविधान जारी होने से पहले तक कुल मिलाकर ७५ जिले थें।  नेपाल के सभी ७५ जिले नगरपालिकाओं और ग्राम विकास समितियों में बंटे होते थें। हर जिले में कम से कम एक नगरपालिका होता था। नए संविधान के आने के बाद नगरपालिकाओं की संख्या बढ़ गई। नगरपालिकायें ३ तरह के होते थें; महानगरपालिकाएँ, उपमहानगरपालिकाएँ और नगरपालिकायें।
ग्राम विकास समिति नेपाल के प्रशासन का सबसे निम्न निकाय था। नया संविधान आने से पहले तक नेपाल में ३,८०८ गांव विकास समितियाँ होती थीं।
नेपाल भौगोलिक रूप से या प्राकृतिक रूप से तीन भागों में विभाजित हैः
चौपाल, हिमाचल प्रदेश
चौपाल (Chaupal) भारत के हिमाचल प्रदेश राज्य के शिमला ज़िले में स्थित एक नगर व नगर पंचायत है। यह इसी नाम की तहसील का मुख्यालय भी है।
चौपाल शिमला जिले की एक तहसील (प्रशासनिक विभाग) है। यह पहाड़ियों और देवधर के वृक्षों से घिरा हुआ है।
चौपाल पर स्थित है। इसकी मानक समुद्र तल से औसत ऊँचाई है। चौपाल राज्य की राजधानी शिमला से लगभग 100 किमी दूर स्थित है।
2011 की भारत जनगणना के अनुसार चौपाल तहसील की जनसंख्या 31,118 है और इसमें 16,008 पुरुष तथा 15,110 महिलायें हैं। चौपाल की साक्षरता दर 69.27% है।
चौपाल सामान्य रूप से ठण्डा और मध्यम जलवायु वाला स्थान है। दिसम्बर से मार्च तक नगर में भारी हिमपात होता है और तापमान पानी के जमाव बिन्दू के आस-पास रहता है। ग्रीष्मकाल के दौरान मौसम थोड़ा गर्म रहता है और तापमान चालीस डिग्री सेल्सियस तक पहुँच जाता है।
चौपाल हिमाचल विधानसभा का एक निर्वाचनक्षेत्र है तथा यह शिमला संसदीय क्षेत्र के अंतर्गत आता है। 2012 में इस क्षेत्र में कुल 65,811 मतदाता थे। २०१२ के चुनाव में यहाँ के निर्दलीय उम्मीदवार श्री बलबीर सिंह वर्मा विधायक बने।
बोर्मिओली रोक्को
बोर्मिओली रोक्को (Bormioli Rocco)एक इतालवी काँच तथा सेरामिक निर्माता कंपना ही जिसकी स्थापना १८२५ में फ़िदेंज़ा में हुई थी। यह यूरोप की सबसे बड़ी ग्लास निर्माता कंपनियों में से एक है। इसके प्रमुख प्रतिद्वंदी फ्रांस की आर्क इंटरनेशनल है।
आर्क इंटरनेशनल
आर्क इंटरनेशनल फ्रांस की एक काँच तथा सेरामिक निर्माता कंपना है जिसकी स्थापना १८२५ में Verrerie des Sept Ecluses के नाम से हुई थी। यह यूरोप की सबसे बड़ी ग्लास निर्माता कंपनियों में से एक है। इसके उत्पादों के कई ब्रांड नाम हैं जिसमें ल्युमिनार्क प्रसिद्ध है।
इसके प्रमुख प्रतिद्वंदी फ्रांस की बोर्मिओली रोक्को है।
हॉटस्टार
हॉटस्टार एक भारतीय वेबसाइट है जो ऑनलाईन टी वी के कार्यक्रम,मैच इत्यादि दिखाता है। इसकी शुरूआत एक भारतीय टेलिविज़न चैनल (स्टार इण्डिया) ने 2015 में की। इस वेबसाईट के माध्यम से मुफ्त में टेलिविज़न के सभी कार्यक्रम ,फिल्में तथा खेल-कूद के मैच आसानी से देख सकते हैं।y
हॉटस्टार हिंदी ही नहीं बल्कि क भारतीय भाषाओं में चलचित्र , कार्यक्रम , मैच इत्यादि मुफ्त में दिखाता है। हॉटस्टार वर्तमान में 9 भाषाओं में हर घंटे 100,000 से अधिक टीवी सामग्री और फिल्में प्रदान करता है, और हर प्रमुख खेल को लाइव कवर करता है। अत्यधिक विकसित वीडियो स्ट्रीमिंग तकनीक और उपकरणों और प्लेटफार्मों पर अनुभव की गुणवत्ता के लिए एक उच्च ध्यान, हॉटस्टार को ओवर द टॉप (ओटीटी) वीडियो उपभोक्ताओं के लिए सबसे पूर्ण वीडियो गंतव्य बनाते हैं।
किताब-उल-हिन्द
किताब-उल-हिन्द अरबी में लिखी गई अल-बेरुनी की एक कृति है। इसकी भाषा सरल और स्पष्ट है। यह एक विस्तृत ग्रन्थ है जिसमें धर्म और दर्शन ,त्योहारों ,खगोल-विज्ञान ,रीति-रिवाजों तथा प्रथाओं ,सामाजिक जीवन ,भार-तौल तथा मापन-विधियों ,मूर्तिकला , कानून , मापतंत्र विज्ञान आदि विषयों का विवेचन किया गया है।  तहकीक ए हिंद के नाम से भी जानते है
अरबी भाषा में ब्लभारत पर लगभग 20 पुस्तके लिखा है जिसमे भारत की खोज प्रमुख है
अलबरूनी पहला मुसलमान था जिसने पुराणों को अध्ययन किया
अल-बेरुनी ने अपने ग्रन्थ किताब-उल-हिन्द के प्रत्येक अध्याय में एक विशिष्ट शैली का प्रयोग किया है , जिसमें आरम्भ में एक प्रश्न होता था , फिर संस्कृतवादी परम्पराओं पर आधारित वर्णन था।
भारत में गर्भपात
भारत में गर्भपात करवाने की क़ानूनी इजाज़त गर्भवती होने के बाद 20 हफ़्तों के अंदर कुछ विशेश हालत में ही है।
भारत के कुछ हिस्सों में बेटियाँ की अपेक्षा लड़कों को तरजीह दी जाती है और इसको ध्यान में रखते लिंग-अधारित गर्भपात करवाया जाता है। इसको निष्कर्ष रूप से भारत में ग़ैर-कुदरती लिंग-अनुपात की स्थिति बन गई है।
नईं तकनीक आने के साथ गर्भवती होने से चार महीने बाद गर्भ में पल रहे बच्चों का लिंग पता किया जा सकता है। भारत के कई हिस्सों में लड़कों को ओर ज़्यादा तरजीह दी जाती है और लड़कियों को पेट में ही मार दिया जाता है।
नामरूप
नामरूप (Namrup) भारत के असम राज्य के डिब्रूगढ़ ज़िले में स्थित एक शहर है।
नामरूप असम के पूर्वोत्तर भाग में पाटकाई पर्वत श्रृंखला की तलहटी के पास स्थित एक छोटा सा शहर है। पाटकाई पर्वत श्रृंखला जो की असम और अरुणाचल प्रदेश की सीमा पर स्थित है, पूर्वांचल रेंज की कड़ी है जो म्यांमार से जुड़ी हुयी है। दिल्ली या दिसांग नदी इसके माध्यम से बहती है। नामरूप धान के खेतों, असमिया गांवों, चाय के बगीचों, घने जंगलों और पहाड़ियों के बीच एक सुरम्य स्थान में स्थित है।
राजगढ़ असम
राजगढ़ डिब्रूगढ़ जिले के अंतर्गत आने वाला एक नगर है।
पिएर जोसेफ प्रूधों
पिएर जोसेफ प्रूधों (Pierre Joseph Proudhon ; १८०९-१८६५) फ्रांसीसी अराजकतावादी विचारक था।
प्रुधों बज़ासॉन में उत्पन्न हुआ। आर्थिक कठिनाइयों के कारण शिक्षा पूरी न कर सका। बाद में उसने मुद्रणकला सीखी। विद्याव्यसनी तो था ही, उसने अध्ययन और ज्ञानप्राप्ति के प्रत्येक अवसर का उपयोग किया। १८३८ में उसकी 'एसे डि ग्रामेयर जेनरेल' नामक भाषाशास्त्र की पुस्तक प्रकाशित हुई। उस पुस्तक पर बर्ज़ासॉन अकादमी ने प्रूधों को तीन वर्ष तक १५०० फ्रांक सालाना की वृत्ति प्रदान की। राजनीतिक अर्थशास्त्र के अध्ययन में प्रूधों की अत्यधिक रुचि रही; १८४० में उसकी प्रसिद्ध कृति 'ह्वाट इज़ प्रॉपर्टी' प्रकाशित हुई, जिसके प्रथ पृष्ठ पर प्रूधों की प्रधान मान्यता 'संपत्ति चोरी है' अंकित है। इसके पश्चात् उसने दो पुस्तिकाएँ भी लिखीं। अतिक्रांतिकारी विचारों के आरोप में उसपर मुकदमा चलाया गया; किंतु न्यायालय ने उसे मुक्त कर दिया। १८४७ में वह पेरिस चला गया; वहाँ एक मौलिक सुधारवादी के रूप में विख्यात हुआ। फरवरी, १८४८ की क्रांति के पश्चात् उसने एक पत्र निकाला, किंतु राज्य ने उसका प्रकाशन बंद करा दिया। कुछ काल के लिए संसद-सदस्य भी चुना गया; मगर सक्रिय राजनीति में मन न लगा पाने के कारण उसने पुन: अध्ययन और लेखन की अपनाया। १८४९ में उसने एक 'बैंक ऑव पीपुल' की स्थापना का प्रयास किया, जिसका उद्देश्य व्याजप्रथा को समाप्त करना और अंततोगत्वा पूँजी का ही उन्मूलन करना था। इस योजना के असफल होने के साथ प्रूधों जेनेवा चला गया। वहाँ से लौटने पर उसे प्रेस नियमों की अवहेलना के अपराध पर तीन वर्ष का कारावास मिला। कारागार से मुक्त होने पर १८५२ में वह बेल्जियम चला गया, जहाँ उसने लिखने का क्रम जारी रखा।
प्रूधों ने कुल मिलाकर लगभग ४५ पुस्तकें लिखी हैं। राजनीति में अराजकतावाद के दार्शनिक व्याख्याकारों में प्रूधों अग्रणी है। उसके अनुसार संपत्तिसंचय का कोई औचित्य सिद्ध नहीं किया जा सकता। श्रमजन्य उत्पादन से श्रमिक को ही अधिकतम लाभ मिलना चाहिए। वह मूल्य के समाजवादी सिद्धांत से सहमत था। राज्यहीन समाज के सिद्धांत का प्रबल पोषक होने के नाते उसके मान्यता थी कि व्यक्तिगत संविदा समाज का मुख्य आधार होनी चाहिए।
सआलिबी
सआलिबी (Thaalibi ; 961–1038) ११वीं शताब्दी पूर्वार्ध का प्रसिद्ध भाषाशास्त्री, कवि और कोशकार जिसका पूरा नाम 'अबू मंसूर अब्दुल मलिक इब्न मुहम्मद इब्न इस्माएल-सआलिबो' था। १०३८ ई. में इसकी मृत्यु हुई। यूरोप की आधुनिक भाषाओं में इसकी कई महत्वपूर्ण कृतियाँ अनुदित होकर प्रकाशित हुई है। इसकी पुस्तक किताब यतीमात उद-दह्र , किताब फिक़ उल-लुघा, महासिने अहलिल अस्र अरबी साहित्य में अत्यधिक प्रसिद्ध हैं।
वह सन् १९६१ में इरान के निशापुर (Nishapur) में उत्पन्न हुआ था।
द्वारिकाधीश मंदिर, मथुरा
मथुरा का द्वारिकाधीश मंदिर नगर के राजाधिराज बाज़ार में स्थित है। यह मन्दिर अपने सांस्कृतिक वैभव कला एवं सौन्दर्य के लिए अनुपम है। श्रावण के महीने में प्रति वर्ष यहाँ लाखों श्रृद्धालु सोने–चाँदी के हिंडोले देखने आते हैं। मथुरा के विश्राम घाट के निकट ही असकुंडा घाट के निकट यह मंदिर विराजमान है।
ग्वालियर राज्य के कोषाध्यक्ष सेठ गोकुल दास पारीख ने इसका निर्माण 1814–15 में प्रारम्भ कराया, जिनकी मृत्यु पश्चात इनकी सम्पत्ति के उत्तराधिकारी सेठ लक्ष्मीचन्द्र ने मन्दिर का निर्माण कार्य पूर्ण कराया। वर्ष 1930 में सेवा पूजन के लिए यह मन्दिर पुष्टिमार्ग के आचार्य गिरधरलाल जी कांकरौली वालों को भेंट किया गया। तब से यहाँ पुष्टिमार्गीय प्रणालिका के अनुसार सेवा पूजा होती है।
आवोगाद्रो नियतांक
रसायन विज्ञान और भौतिकी में १ मोल पदार्थ में अणुओं या परमाणुओं की कुल संख्या को आवोगाद्रो नियतांक (प्रतीक L, N) कहते हैं। एस आई इकाई में इसका मान 6.02214076×10 mol होता है।
पहले ‘अवोगाद्रो नियतांक’ के जगह पर ‘आवोगाद्रो संख्या’ का प्रयोग किया जाता था, किन्तु अब उसे छोड़ दिया गया है।
अवगाद्रो नियतांक "N" अन्य भौतिक नियतांकों से सम्बन्धित है। जैसे-
बोल्ट्समान नियतांक
बोल्ट्समान नियतांक (Boltzmann constant , "k" or "k"), एक भौतिक नियतांक है। इसका नामकरण लुडविग बोल्ट्समान के नाम पर किया गया है। इसका मान गैस नियतांक "R" तथा आवोगाद्रो संख्या "N" के अनुपात के बराबर होता है:
सार्वत्रिक गैस नियतांक
सार्वत्रिक गैस नियतांक (या "गैस नियतांक", या "मोलर गैस नियतांक", या "आदर्श गैस नियतांक" ; gas constant / molar, universal, or ideal gas constant) एक भौतिक नियतांक है जो विज्ञान के कई मूलभूत समीकरणों में सम्मिलित है (जैसे, आदर्श गैस समीकरण में)।इसे R से निरूपित करते हैं।
Govindi
रंजीत गुहा
रंजीत गुहा दक्षिण एशिया के एक इतिहासकार है। सबाल्टर्न अध्ययन समूह में प्रभावशाली होने के अलावा, ये इस समूह के कई प्रारंभिक संकलन के संपादक भी थे। वर्ष 1959 में, भारत से ब्रिटेन के लिए स्थानांतरण किया और ससेक्स विश्वविद्यालय में इतिहास के एक पाठक थे। ये वर्तमान में वियना, ऑस्ट्रिया में रहते हैं।
उनकी किताब, ""एलीमेंट्री आस्पेक्ट्स ऑफ़ पेअसंत इंसर्जेंसी इन कोलोनियल इंडिया"" को व्यापक रूप से एक क्लासिक माना जाता है।
हलीमा याकूब
हलीमा बिंते याकूब (जन्म: 23 अगस्त 1954) सिंगापुर की एक मलय राजनीतिज्ञ और सिंगापुर की सत्तारूढ़ पीपुल्स एक्शन पार्टी की भारतीय मूल की सदस्या है। उन्हें 14 जनवरी 2013 को सिंगापुर की संसद का अध्यक्ष चुना गया। सिंगापुर के गणतांत्रिक इतिहास में वह यह पद संभालने वाली वे प्रथम महिला हैं। हलीमा ने माइकल पाल्मर का स्थान लिया जिन्होने विवाहेत्तर सम्बन्धों के कारण 12 दिसंबर 2012 को अपने पद से इस्तीफा दे दिया था। इससे पूर्व वे सामुदायिक विकास, युवा और खेल मंत्रालय में राज्य मंत्री रह चुकी हैं। वे 2001 के बाद से लगातार सिंगापुर के जुरोंग समूह के प्रतिनिधित्व निर्वाचन क्षेत्र से सांसद हैं।  हलीमा ने यूनिवर्सिटी ऑफ सिंगापुर से 1978 में एल॰ एल॰ बी॰ करने से पूर्व "सिंगापुर चाइनीज गर्ल्स स्कूल" तथा "तेंजोंग काइटोंग गर्ल्स स्कूल" में पढ़ाई की। 1981 में वे सिंगापुर बार में शामिल हुई। 2001 में, वे सिंगापुर के राष्ट्रीय विश्वविद्यालय से एल॰एल॰एम॰ की डिग्री ली।
उड़नछू
उड़नछू एक भारतीय हिन्दी बॉलीवुड फिल्म है, जिसका निर्देशन विपिन पराशर कर रहे हैं। इस फ़िल्म में मुख्य किरदार में गौतम गुलाटी और साइषा सहगल हैं।31 मार्च 2015 को मुंबई में इस फ़िल्म के नाम का ऐलान किया गया। इस पर रचनात्मक निर्देशक रवीद्र ने कहा की हम इस फ़िल्म के लिए बहुत उत्साहित हैं। यह अवश्य ही दर्शकों को पसंद आएगा। इसके बाद गौतम ने कहा की यह फ़िल्म में बहुत अधिक मनोरंजन है जो आपको फ़िल्म से नजर हटाने नहीं देगा, इस लिए मेंने इस फ़िल्म को अपने पहले बॉलीवुड फ़िल्म के लिए चुना है। इसका निर्माण 12 अप्रैल 2015 से दिल्ली में शुरू होगा और 15 दिनों के पश्चात पुणे में बाकी का निर्माण होगा।
म्लेच्छ
म्लेच्छ प्राचीन भारत में दूसरे देशों से आये हुए लोगों को कहते थे जो ब्राह्मण, क्षत्रिय, वैश्य, और शूद्र से इतर थे। शुक्रनीतिसार में शुक्राचार्य का कथन है-
तारकासुर
तारकासुर, वज्रांग नामक दैत्य का पुत्र और असुरों का अधिपति था।
पुराणों से ज्ञात होता है कि देवताओं को जीतने के लिये उसे घोर तपस्या की। महादेव ने उसे यह वरदान दिया कि असुरों का राजा होगा तथा शिवपुत्र के अतिरिक्त अन्य कोई उसे मार सकेगा। परिणामस्वरूप वह अत्यन्त दुर्दान्त हो गया और देवतागण उसकी सेवा के लिये विवश हो गए। देवताओं ने भी ब्रह्मा की शरण ली। उन्होने उन्हें यह बताया कि तारकासुर का अन्त शिव के पुत्र से ही हो सकेगा। देवताओं ने कामदेव और रति के सहारे पार्वती के माध्यम से शिव को वैवाहिक जीवन के प्रति आकृष्ट करने का प्रयत्न किया। शिव ने क्रुद्ध होकर काम को जला डाला। किन्तु पार्वती ने आशा नहीं छोड़ी और रूपसम्मोहन के उपाय को व्यर्थ मानती हुई तपस्या में निरत होकर शिवप्राप्ति का उपाय शुरू कर दिया। शिव प्रसन्न हुए, पार्वती का पाणिग्रहण किया और उनसे कार्तिकेय (स्कन्द) की उत्पत्ति हुई। स्कन्द को देवताओं ने अपना सेनापति बनाया और देवासुर संग्राम में उनके द्वारा तारकासुर का संहार हुआ।
३डी मॉडलिंग
३डी मॉडलिंग या (मॉडलिंग) एक गणितीय प्रतिनिधित्व के विकास की प्रक्रिया है। ३डी मॉडल को त्री आयामी रूप भी कहा जाता है। ३डी मॉडलिंग कम्प्यूटर ग्राफिक्स के लिए ज्यामितीय डेटा की तैयारी के मार्गदर्शन की प्रक्रिया के समान है।
३डी कंप्यूटर ग्राफिक्स साफ्टवेयर है जो ३डी मॉडलों का उत्पादन करने के लिए प्रयोग किया जाता है। ३डी मॉडल को व्यापक रूप में कहीं भी इस्तेमाल किया जा सकता है। आज ३डी मॉडल का प्रयोग काफी ज्यादा किया जाता है। आज ज्यादातर वस्तुओं के विज्ञापन ३डी मॉडल ही होते हैं। फिल्म उद्योग में भी इसका काफी महत्त्व है ३डी मॉडल से काफी सारी एनिमिटेड फिल्में बनायी जा चूकी है।
३डी मॉडलिंग से बहुत सारी फिल्में तथा कार्यक्रम बनाए जा चूके है कुछ के नाम इस प्रकार है - बिग बक बन्नी ,बाल गणेशा ,टॉम एंड जेरी और छोटा भीम इत्यादि।
छात्रवृत्ति
किसी विद्यार्थी को अपनी शिक्षा पूरी करने हेतु दी गयी आर्थिक सहायता छात्रवृत्ति (scholarship) कहलाती है। छात्रवृत्ति प्रदान करने के अनेक आधार होते हैं, जैसे- मेधावी छात्र, निर्धन छात्र, आदि। छात्रवृत्ति में मिली राशि वापस लौटानी नहीं पड़ती हैं।
राजीव गाँधी विद्यार्थी डिजीटल योजना
राजीव गाँधी विद्यार्थी डिजीटल योजना का शुभारंभ अशोक गहलोत ने 2013 में किया। इस योजना के तहत 8वीं के मेधावी अर्थात् प्रथम श्रेणी में आने वाले विद्यार्थियों को लेपटॉप से नवाजा गया तथा द्वितीय तथा तृतीय श्रेणी में आने वाले विद्यार्थियों को पीसी टेबलेट दिये गये।
अंतराअणुक बल
पड़ोसी कणों (परमाणु, अणु या ऑयन) के बीच लगने वाले बलों (आकर्षण या प्रतिकर्षण) को अंतराअणुक बल अंतराकर्षण बल (Intermolecular forces) कहते हैं जबकि एक ही अणु के परमाणुओं के बीच लगने वाले बल को अन्तःअणुक बल (Intra-molecular force) कहते हैं। अन्तःअणुक बल की तुलना में अंतराअणुक बल काफी कमजोर होते हैं। उदाहरण के लिये, दो परमाणुओं के बीच इलेक्ट्रान शेयर करने वाला सहसंयोजी आबंध (covalent bond) दो पड़ोसी अणुओं के मध्य लगने वाले बल से बहुत अधिक होता है।
कुछ अंतराअणुक बल नीचे दिये गये हैं (बल के बढ़्ते हुए क्रम में):
वसीम बरेलवी
ज़ाहिद हसन (वसीम बरेलवी) एक प्रसिद्ध उर्दू शायर हैं जो बरेली (उप्र) के हैं। इनका जन्म ८ फ़रवरी १९४० को हुआ था। आजकल बरेली कालेज, बरेली (रुहेलखंड विश्वविद्यालय) में उर्दू विभाग में प्रोफ़ेसर हैं।
वसीम ने आगरा यूनीवर्सिटी से एम-ए उर्दू किया।
अल्फा क्षय
अल्फा क्षय (Alpha decay या α-decay) एक प्रकार का रेडियोधर्मी क्षय है जिसमें परमाणु के नाभिक से अल्फा कण का उत्सर्जन होता है और एक नया परमाणु बनता है जिसकी द्रव्यमान संख्या मूल परमाणु से ४ कम होती है तथा परमाणु संख्या मूल परमाणु के परमाणु संख्या से २ कम होती है। अल्फा-कण हिलियम-4 परमाणु के नाभिक जैसा है जिसमें २ प्रोटॉन और २ न्यूट्रॉन होते हैं।
उदाहरण के लिये, यूरेनियम-238 का अल्फा-क्षय होकर थोरियम-234 बनता है:
या,
कोलकाता रेस्क्यू
कोलकाता रेस्क्यू जैक प्रेगेर द्वारा 1980 में स्थापित की गई कोलकाता, भारत में स्थित ब्रिटेन से दान प्राप्त करने वाली समाज-सेवी संस्था है। यह पश्चिम बंगाल में वंचित लोगों के लिए चिकित्सा, शिक्षा और सहायता सेवाओं को चलाती है। यह लोगों को हस्तशिल्प भी बनाने और बेचने के लिए प्रशिक्षित करती है। तपेदिक, कुष्ठरोग, और मधुमेह सहित रोगों की एक श्रृंखला जिसमें थैलेसीमिया और कुपोषण शामिल है, कोलकाता रेस्क्यू नि: शुल्क उपचार पेशेवर स्वयंसेवकों द्वारा करवाती है।
एचआइवी / एड्स से परेशान के लोगों के लिए एक क्लिनिक बनाया गया है जिसके प्रबंधन और परामर्श का कार्य यह संस्था देखती है। संस्था कोलकाता स्कूल ऑफ़ ट्रॉपिकल मेडिसिन और कोलकाता मेडिकल कॉलेज अस्पताल के साथ परामर्श, निदान, उपचार और संस्था-आधारित देखभाल के लिए तालमेल बना चुकी है।
संस्था खुजली, कीड़े, जूँ आदि के फैलाव से जुड़ी हालतों से भी जूजती है जो प्रायः झुग्गी समुदायों में मौजूद हैं। झुग्गी और सड़क के बच्चों के उद्देश्य से, संस्था बुनियादी साक्षरता फैलाने के लिए लगभग 300 बच्चों के लिए तीन गैर-औपचारिक स्कूलों चलाता है और नि: शुल्क भोजन और स्वास्थ्य जांच सेवाएं प्रदान करती है। संस्था औपचारिक स्कूली शिक्षा प्राप्त करने वाले बच्चों को भी उपस्थिति फीस, स्कूल यूनिफ़ॉर्म और यात्रा खर्च भी प्रदान करती है।
भारत और विदेशों से नैदानिक और गैर चिकित्सीय स्वयंसेवक सेवाएं चलाने में सहायता करते हैं और स्थानीय कर्मचारियों के प्रशिक्षण में भी मदद करते हैं।
संस्था नीदरलैंड, जर्मनी, स्विट्ज़रलैंड, कनाडा और संयुक्त राज्य अमेरिका में समर्थक समूह संस्था की मदद करते हैं।
2015 इंडियन प्रीमियर लीग
2015 इंडियन प्रीमियर लीग का सीजन पेप्सी ने प्रायोजित किया था। आईपीएल के सातवें सीजन में कोलकाता नाईट राइडर्स की टीम विजेता बनी थी। 2015 आईपीएल के सभी मैच भारत में खेले गए। टूर्नामेंट की शुरूआत ०८ अप्रैल को हुई थी तथा फाइनल २४ मई को खेला गया। इस सीजन में ८ टीमों ने भाग लिया था तथा ६० मैच खेले गए।
फ्रेंचाइजी की नीलामी में जाने से पहले आईपीएल सीजन ८ के लिए १२३ खिलाड़ियों को बरकरार रखा था। १६ फ़रवरी २०१५ को कोलकाता में आयोजित नीलामी में युवराज सिंह को १६ करोड़ में देल्ही डेयरडेविल्स ने खरीदा। कुल ६७ खिलाड़ियों की नीलामी की गई।
यह आईपीएल १२ स्थानों पर खेला गया। इस आईपीएल का फाइनल कोलकाता में २४ मई २०१५ को खेला गया।  आईपीएल फैन पार्क पहल बीसीसीआई ने देश भर में आईपीएल की पहुंच प्रसार करने के लिए एक नई पहल "आईपीएल फैन पार्क" शुरू कर दिया। पहल के एक हिस्से के रूप में, आईपीएल एक बड़ी स्क्रीन पर, अलग मैचों की मेजबानी के लिए वर्तमान में 12 स्थानों से 15 शहरों के स्टेडियमों में उपलब्ध कराया जाएगा। इन स्टेडियमों के लिए उपयोग मुक्त हो जाएगा और पहले आओ पहले पाओ के आधार पर आधारित होगा।
आईपीएल फैन पार्क अनुसूची S.No DATE को शहर के सिटी 04:00 20:00 RCB बनाम SRH केकेआर बनाम 1 अप्रैल 11 से आगरा नागपुर CSK KXIP बनाम आरआर एमआई बनाम 2 12 अप्रैल डीडी केकेआर बनाम डीडी KXIP बनाम 3 अप्रैल 18 देहरादून कोयंबटूर SRH सीएसके RCB वी / एस एमआई बनाम 4 अप्रैल 19 आरआर KXIP बनाम एसएच सीएसके बनाम 5 अप्रैल 25 लुधियाना गुंटूर एमआई RCB बनाम आरआर डीडी बनाम 6 अप्रैल 26 केकेआर सीएसके बनाम केकेआर SRH बनाम 7 02 मई सूरत वारंगल RCB डीडी बनाम एमआई आरआर बनाम 8 मई 3 KXIP 9 मई 9 उदयपुर बेलगाम केकेआर SRH बनाम KXIP डीडी बनाम आरआर बनाम RCB सीएसके बनाम 10 मई 10 एमआई केकेआर बनाम सीएसके आरआर बनाम 11 मई 16 कानपुर इंदौर KXIP एमआई बनाम डीडी SRH बनाम 12 मई 17 RCB 13 मई 19 इलाहाबाद क्वालीफायर 1 14 मई 22 को भोपाल क्वालीफायर दो 15 मई 24 टीबीसी अंतिम
ग्रीन कोरिडोर
ग्रीन कोरिडोर (Green corridor) शब्द का चिकित्सा विज्ञानं में तब इस्तेमाल किया जाता है जबकि किसी आपातकाल की स्थिति में किसी मरीज को जरुरी चिकित्सा की आवश्यकता हो क्योंकि किसी भी बीमार अवस्था में किसी भी व्यक्ति के लिए तत्काल चिकित्सा सुविधा मुहैया करवाया जाना आवश्यक होता है। ग्रीन कोरिडोर (Green corridor) की आवश्यकता तब पड़ती है जब अंग प्रत्यारोपण या किसी दिल या लीवर जैसी गंभीर परिस्थिति के लिए मरीज या अंग जिसका प्रत्यारोपण किया जाना है को एक से दूसरे स्थान तक लेकर जाने के लिए कम से कम समय की आवश्यकता होती है। ग्रीन कोरिडोर (Green corridor) असल में अस्पताल के कार्मिको और तथा पुलिस के आपसी सहयोग से अस्थायी रूप से तैयार किया जान वाला एक रूट होता है जिसमे कुछ देर के लिए ट्रैफिक पुलिस के सहयोग से निर्धारित मार्ग पर कुछ देर के लिए यातायात रोक दिया जाता है या नियमित कर दिया जाता है ताकि pilot vehicle या एम्बुलेंस को एक से दूसरी जगह जाने के लिए कम से कम समय लगे। ऐसे में एम्बुलेंस का ड्राईवर काफी अनुभवी और प्रशिक्षित होता है जो भीड़ भाड़ वाले स्थान में भी गाड़ी चलाने के लिए सहज होते हैं। और ऐसे में कम से कम समय में मरीज को चिकित्सा सेवा मुहेया करवा दी जाती है जिसकी वजह से किसी की जिन्दगी बचाने के लिए आपातकाल में लगने वाला समय कम हो जाता है और समय पर चिकित्सा सुविधा मुहैया करवा देने के कारण मरीज के बचने की संभावनाएं बढ़ जाती है।बाहरी कड़ियाँDetailed explanation of Green Corridor in news Green Corridor
नागामी भाषा
नागामी भाषा विभिन्न नागा बोलियों और असमी भाषा का मिश्रण है। यह भाषा स्कूलों और विधान सभा में समझाने और बहस के लिए प्रयोग में लाई जाती है। विभिन्न बोलियों के होने के कारण नागालैंड में अंग्रेज़ी को राज्य भाषा का दर्जा प्राप्त है।
जिन्न
'जिन्न' एक काल्पनिक रूप में जादूई शक्तियो से पूर्ण इंसानो का नाम है। यह कभी उन इंसानों (पुरुष) के लिए प्रयोग होता है जो मात्र अपनी इच्छा से अपने जीवन के सभी जरूरी कार्ये कर सकते है। वह गायब हो सकते है, उड़ सकते हैं, किसी भी जीव या वस्तु का रूप धारण कर सकते है, किसी भी स्थान तक मात्र अपनी इच्छा से पहुच सकते है, और किसी भी वस्तु को मात्र अपनी इच्छा से पा सकते हैं। वह उन सभी कार्यों को जिसे एक इंसान कई सालों की मेहनत से कर पाता है वह मात्र अपनी इच्छा से कर सकते हैं। इस तरह के जादूई शक्तियो से पूर्ण इंसानो का धार्मिक किताबों व कहानियों में तो जिक्र है पर इनकी सच्चाई का कोई पुख्ता सबूत ना होने की वजह से विज्ञान इन्हे अंधविस्वास मानता है। ये इंसानो में से नही होते हैं जिनकी एक अलग दुनिया है वाकई इनके पास जादुई शक्तियां हैं ये इंसानो की भी मदद कर सकते हैं इंसान की मदद तभी करते हैं जब इंसानो की मदद चाहिए होती है इंसानो से कहीं ज्यादा ताकतवर होते हैं जिनका जिक्र इस्लाम के ग्रंथों में मिलता है ये नामुमकिन काम को भी आसान बना देते हैं
सिर्री सक़्ती
शेख सिर्री सक़्ती (अरबी:سری سقطی ; मृत्यु : ८६७ ई) बिन अल मुफ़्लिस बगदाद के सुन्नी संप्रदाय के एक सूफ़ी थे। जुनैद बग़्दाादी के चाचा होते थे। नूरी, खरज़ि तथा खैर नस्साज से दीक्षित थे। अपने समय के महान् सूफ़ी, सृष्टि के पथप्रदर्शक और बड़े आलिम (धर्मपंडित) समझे जाते थे। आध्यात्मिक सिद्धांतों में अल मुहास्वी के अनुयायी थे।
उनके कथनानुसार ईश्वर और मानव प्रेमसूत्र में संबद्ध हैं, और सच्चे प्रेमी को शारीरिक संताप सहन नहीं करना पड़ता। मर्द (पुरुष) वह है जो बाजार में भी ईश्वर के गुणगान में संलग्न रहे। महाबली तथा मल्ल वह है जो अपनी दुरभिलाषाओं को अपने वश में कर ले। उन्होंने यह भी कहा कि जब हृदय में और कोई वस्तु होती है तो यह पाँच बातें वहाँ नहीं होतीं - ईश्वरभय, आशा, प्रेम, लज्जा तथा अनुकंपा। पुरुष वह है जिससे सृष्टि को किसी प्रकार का कष्ट न पहुँचे। जुनैद बग़्दाादी के कथानुसार सरी सक़्ती चिंतन तथा ईश्वर-गुणगान में अद्वितीय थे। ९८ वर्षों तक कभी धरती पर नहीं बैठे।
इब्ने हबल ने उनके इस मत का खंडन किया है कि कुरान के अक्षर मनुष्य द्वारा रचित हैं। व्यापार करते थे। ९८ वर्ष की आयु में २८ रमज़ान २५० (८७० ई.) अथवा २५३ (८६७ ई.) को स्वर्गवास हुआ। समाधि बगदाद में है।
डेविड अर्नाल्ड
डेविड अर्नाल्ड एक इतिहासकार है और वर्ष २००६ के बाद से वारविक विश्वविद्यालय में एशियाई और विश्व के इतिहास के प्राध्यापक रहे है। इसके पहले लंदन विश्वविद्यालय के स्कूल ऑफ ओरिएण्टल एंड अफ्रीकन स्टडीज़ में दक्षिण एशियाई इतिहास के प्राध्यापक थे। यहाँ अर्नाल्ड ने कई वर्षों तक महात्मा गांधी और गांधीवाद पर एक स्नातक पाठ्यक्रम पढ़ाया। १९७० के दशक में सबाल्टर्न अध्ययन समूह के संस्थापक सदस्यों में से एक थे। वर्ष १९९३ में रंजीत गुहा ने उन्हे ""ऍन अस्सोर्टमेंट ऑफ़ मार्जिनलाइस्ड अकॅडेमिक्स" " कहकर याद किया। वर्ष १९९४ में डेविड हार्डीमैन के साथ एक प्रकाशन के लिये कुल ७ लेखो का योगदान देते हुए आठवें विस्तार-क्षेत्र को सह संपादित किया।
उपनिवेशी दवा के क्षेत्र में भी पूर्व योगदानकर्ताओं मे एक है। ""कोलोनाइज़िग द बॉडी" " इनकी एक प्रभावशाली रचना है।
रश्मि देसाई
रश्मि देसाई (जन्म दिव्या देसाई; 4 अगस्त 1986) एक भारतीय टेलिविज़न अभिनेत्री है। वह कलर्स टेलिविज़न चैनल के धारावाहिक उतरन में तपस्या ठाकुर के लिए जानी जाती है। टेलिविज़न पर काम करने से पहले वह कई बी-ग्रेड फ़िल्मों में काम कर चुकी है। यह फ़िल्में हिन्दी, असमी, बंगाली, मणिपुरी और भोजपुरी भाषाओं में बनी हैं।
मैडीसन काउंटी, आयोवा
मैडिसन काउंटी आयोवा के अमेरिकी राज्य में स्थित काउंटी है। 2010 की जनगणना के रूप में, जनसंख्या 15,679 थी। काउंटी सीट Winterset है।
मैडिसन काउंटी डेस मोइनेस-पश्चिम डेस मोइनेस, आयोवा महानगर सांख्यिकी क्षेत्र में शामिल है।
मैडिसन काउंटी वह काउंटी जहां जॉन वेन पैदा हुआ था, होने के लिए प्रसिद्ध है। यह कवर (ढके हुए) पुलों के लिए भी जाना जाता है। इन पुलों को मैडिसन काउंटी के पुल नामक किताब (1992), फिल्म (1995) और म्यूजिकल (2014) में चित्रित किया गया है।
मैडीसन काउंटी के पुल
यह बहुविकल्पी पृष्ठ मैडीसन काउंटी के पुल के बारे में है।
मैडीसन काउंटी के पुल (पुस्तक)
यह लेख पुस्तक के बारे में है। फिल्म के लिए, मैडीसन काउंटी के पुल (फिल्म) को देखें। संगीत के लिए, मैडीसन काउंटी के पुल (संगीत) देखें। पुलों के लिए, मैडीसन काउंटी के पुल की सूची देखें। मैडीसन काउंटी के पुल रॉबर्ट जेम्स वालर द्वारा 1992 में लिखित सबसे अधिक बिकने वाला उपन्यास है। यह 1960 के दशक के मैडिसन काउंटी, आयोवा में रहने वाले एक शादीशुदा लेकिन अकेली इतालवी महिला की कहानी कहता है। वह बेलिंघम, वाशिंगटन से एक नेशनल ज्योग्राफिक फोटोग्राफर के साथ प्रेम प्रसंग करती है जो मैडीसन काउंटी के क्षेत्र में ढके पुलों पर एक फोटो निबंध बनाने के लिए मैडिसन काउंटी का दौरा कर रहा है। उपन्यास एक सच्ची कहानी के एक उपन्यासीकरण के रूप में प्रस्तुत किया जाता है, लेकिन यह वास्तव में पूरी तरह से काल्पनिक है। हालांकि, लेखक ने एक साक्षात्कार में कहा है की मुख्य चरित्र और उनके खुद के बीच मजबूत समानताएं हैं।
मैडीसन काउंटी के पुल (फिल्म)
मैडीसन काउंटी के पुल (अंग्रेज़ी: The Bridges of Madison County) रॉबर्ट जेम्स वालर द्वारा लिखित सबसे अधिक बिकने वाले उपन्यास पर आधारित एक अमेरिकी रोमांटिक ड्रामा फिल्म 1995 है।
फराह की दावत
फराह की दावत भारतीय खाना पकाने वाला कार्यक्रम है, यह 22 फरवरी 2015 से शुरू हुआ। इसके प्रस्तोता फराह खान हैं।
पीपल (पत्रिका)
पीपल, टाइम समूह द्वारा प्रकाशित एक मासिक अमेरिकी पत्रिका है। यह मुख्यत: फिल्मी हस्तियों व मानव रूचि की कहानियों की पत्रिका है। ४ करोण ६६ लाख से अधिक पाठकों की बदौलत पीपल अमेरिका की सबसे ज्यादा प्रचलित व पढ़ी जाने वाली पत्रिका है।
भारत के प्रक्षेपास्त्र
परियोजना डेविल 1970 के दशक में परियोजना वैलेंटाइन के साथ भारत द्वारा विकसित दो प्रारंभिक तरल-ईंधन वाली मिसाइल परियोजनाओं में से एक थी। परियोजना डेविल का लक्ष्य एक छोटी दूरी की सतह से सतह मिसाइल का उत्पादन करना था। हालांकि 1980 में इच्छित सफलता प्राप्त किए बिना इस परियोजना को बंद कर दिया गया था। बाद में परियोजना डेविल ने 1980 के दशक में पृथ्वी मिसाइल विकास को जन्म दिया।
परियोजना वैलेंटाइन 1970 के दशक में परियोजना डेविल के साथ भारत द्वारा विकसित दो प्रारंभिक तरल-ईंधन वाली मिसाइल परियोजनाओं में से एक थी। परियोजना वैलेंटाइन का लक्ष्य अन्तरमहाद्वीपीय प्राक्षेपिक प्रक्षेपास्त्र का उत्पादन करना था। हालांकि 1974 में इच्छित सफलता प्राप्त किए बिना इस परियोजना को बंद कर दिया गया था। बाद में परियोजना डेविल की तरह परियोजना वैलेंटाइन ने 1980 के दशक में पृथ्वी मिसाइल विकास को जन्म दिया।एकीकृत मार्गदर्शित मिसाइल विकास कार्यक्रम (IGMDP) मिसाइलों की एक विस्तृत श्रृंखला के अनुसंधान और विकास के लिए रक्षा मंत्रालय (भारत) कार्यक्रम था। इस कार्यक्रम का प्रबंधन रक्षा अनुसंधान एवं विकास संगठन (डीआरडीओ) और भारतीय आयुध निर्माणियाँ द्वारा अन्य भारतीय सरकारी शोध संगठनों के साथ साझेदारी में किया गया था। परियोजना 1980 के दशक की शुरुआत में शुरू हुई थी और इसे 2008 में समाप्त कर दिया गया था जब सामरिक मिसाइलों को सफलतापूर्वक विकसित कर लिया गया। इस कार्यक्रम के तहत विकसित अंतिम प्रमुख मिसाइल मध्यवर्ती दूरी की बैलिस्टिक मिसाइल अग्नि 3 थी जिसका सफलतापूर्वक 9 जुलाई 2007 को परीक्षण किया गया था। 8 जनवरी 2008 को, क्षा अनुसंधान एवं विकास संगठन ने औपचारिक रूप से एकीकृत गाइडेड मिसाइल विकास कार्यक्रम के सफल समापन की घोषणा की। इस घोषणा में कहा गया है कि रणनीतिक एकीकृत निर्देशित मिसाइल कार्यक्रम अपने डिजाइन उद्देश्यों के साथ पूरा हुआ हैं क्योंकि इस कार्यक्रम की अधिकांश मिसाइलों को विकसित किया जा चुका हैं और भारतीय सशस्त्र बलों में शामिल किया जा चुका हैं।
डॉ अब्दुल कलाम जिन्होंने इस कार्यक्रम की कल्पना की और इस पर काम किया था। बाद में भी भारत के राष्ट्रपति बने।आकाश प्रक्षेपास्त्र भारत में रक्षा अनुसंधान एवं विकास संगठन, भारतीय आयुध निर्माणियाँ और भारत इलैक्ट्रॉनिक्स लिमिटेड द्वारा विकसित एक मध्यम दूरी की चलनशील सतह से हवा में मार करने वाली मिसाइल रक्षा प्रणाली है। मिसाइल प्रणाली 18 किलोमीटर तक की ऊंचाई पर, 30 किमी दूर विमान को मार गिरने में सक्षम है।त्रिशूल (मिसाइल) कम दूरी का जमीन से हवा में मार करने वाला यह समन्वित मार्गदर्शित मिसाइल विकास कार्यक्रम में (DRDO) रक्षा अनुसंधान विकास संगठन ओर(BDL) भारत डायनामिक्स लिमिटेड द्वारा विकसित किया गया था।नाग भारत में विकसित एक तीसरी पीढ़ी "छोड़ो-और-भूल जाओ" पर आधारित एंटी-टैंक मिसाइल है। यह एकीकृत मार्गदर्शित मिसाइल विकास कार्यक्रम (आईजीएमडीपी) के तहत रक्षा अनुसंधान एवं विकास संगठन (डीआरडीओ) द्वारा विकसित पांच मिसाइल प्रणालियों में से एक है। नाग मिसाइल प्रणाली 3 अरब रु (यूएस $43.7 मिलियन) की लागत से विकसित किया गया है।
पृथ्वी मिसाइल सामरिक सतह से सतह की छोटी दूरी की बैलिस्टिक मिसाइलें हैं। धनुष एक प्रणाली है जिसमें एक स्थिरीकरण प्लेटफार्म (बो) और मिसाइल (तीर) शामिल है। यह भारतीय नौसेना के लिए अन्य जहाजों या भूमि लक्ष्यों के खिलाफ जहाजों से पृथ्वी मिसाइल को छोड़ने में सक्षम है। धनुष पृथ्वी-2 या पृथ्वी-3 के संशोधित संस्करणों को भी छोड़ सकता हैं।
भारत के भू-आकृतिक प्रदेश
भारत एक विशाल देश है जिसमें अनेक धरातलीय विविधताएँ, विषमताएँ और जटिलताएँ पाई जाती हैं। यहाँ ऊँचे-ऊँचे पर्वत, पठार तथा समतल मैदानी सभी प्रकार की स्थलाकृतियाँ पाई जाती है। इनकी विद्यमानता के परिणाम स्वरूप भारत का भू-आकृति प्रादेशीकरण (Physiographic Regionalisation) अत्यन्त कठिन कार्य है। इस कार्य के लिए लम्बे समय से अनेक विद्वान प्रयत्नशील रहे हैं, परन्तु वे त्रुटिमुक्त प्रादेशीकरण प्रस्तुत करने में सफल नहीं हो सके। इस क्षेत्र में आर. एल0 सिंह और बी0 के0 राय के प्रयास काफी सराहनीय एवं अग्रणी माने जाते हैं। इनका संक्षिप्त विवरण निम्नांकित है :
भूगर्भिक संरचना, भौतिक आकृति तथा स्थिति को आधार मान कर प्रोफेसर आर॰ एल॰ सिंह ने अपनी पुस्तक 'इण्डिया - अ रेजनल जिओग्रैफी' में भारत को चार बड़े भू-आकृतिक प्रदेशों में विभाजित किया है। जो निम्नलिखित हैं-
विश्व के भूआकृतिक प्रदेश
पृथ्वी का भिन्न-भिन्न भूआकृतिक प्रदेशों में विभाजन नवीन फीनमान (Nevin Fenneman) द्वारा १९१६ में सुझाये गये त्रि-स्तरीय विधि द्वारा की जाती है।
बागड़
शेखावाटी का चूरू,सीकर और झुंझुनूं का क्षेत्र बांगड़ कहलाता है। यह भारत के राजस्थान राज्य में स्थित है। यहाँ हर साल यात्रा लगती है।
आईएसआई चिह्न
आईएसआई चिह्न (अंग्रेजी:ISI mark) एक भारतीय प्रमाणीकरण चिह्न है। आईएसआई चिह्न का संक्षिप्त नाम भारतीय मानक संस्थान है। आईएसआई चिह्न की स्थापना १९५५ में की गई थी यह भारत सबसे मान्यता प्राप्त प्रमाणीकरण चिह्न है।
आईएसआई चिह्न के विभिन्न उपकरण बेचे जाते हैं जो कुछ इस प्रकार है - स्विच ,बिजली की मोटर ,तार ,केबल ,सीमेंट ,रसोई गैस और ऑटोमोटिव टायर इत्यादि।
विठोबा मन्दिर
विठोबा मन्दिर (Vithoba Temple), जिसे श्री विठ्ठल रुक्मिणी मन्दिर (Shri Vitthal Rukmini Mandir) भी कहा जाता है, भारत के महाराष्ट्र राज्य के सोलापुर ज़िले के पंढरपुर नगर में स्थित विट्ठल (विष्णु के एक रूप) और रुक्मिणी को समर्पित एक प्रमुख मन्दिर है। इसका निर्माण होयसल राजवंश के राजा विष्णुवर्धन ने 1108–1152 ईसवी काल में करवाया था। मन्दिर में एक शिलालेख के अनुसार होयसल वंश के राजा वीर सोमेश्वर ने 1237 ईसवी में मन्दिर को एक अपनी देखरेख के खर्चे के लिए एक ग्राम का दान करा था। यह महाराष्ट्र के सबसे अधिक श्रद्धालुओं वाले मन्दिर में से एक है। समीप ही पवित्र भीमा नदी है, जिसमें भक्तगण स्नान करते हैं। सन् 2014 में यहाँ स्त्रियों और अनुसूचित जाति के हिन्दुओं को पुजारी बनने के लिए विशेष न्योता दिया गया।
हिमालयाई भाषा परियोजना
हिमालयाई भाषा परियोजना 1993 में शुरू हुई। यह लीडेन विश्वविद्यालय का सामूहिक शोध प्रयास है। इसका लक्ष्य कम जानी पहचानी भाषाओं और लुप्तप्राय भाषाओं पर शोध करना है जो हिमालय क्षेत्र से जुड़ी हैं। यह भाषाएँ नेपाल, चीन, भूटान और भारत में पाई जाती हैं। शोध समूह के सदस्य कई महीने या वर्ष लगातार भाषा के मूल वक्ताओं के साथ में अनुसंधान में बिताते हैं। इस परियोजना के निर्देशक जॉर्ज़ वैन ड्रिएम (George van Driem) हैं। अन्य उच्च अधिकारी मार्क तुरीन (Mark Turin) और जेरोएन विएडेनहॉफ़ (Jeroen Wiedenhof) हैं। परियोजना के अन्तरगत स्नात्क क्षत्रों को भर्ती किया जाता है ताकि कम जानी-पहचानी भाषाओं को पी०एच० डी के शोध का विषय बनाया जा सके।
हिमालयाई भाषा परियोजना को भूटान सरकार द्वारा अधिकृत किया गया था ताकि जोंगखा भाषा के लिए एक रोमन लिपि का मानक तय्यार किया जा सके।
परियोजना द्वारा अध्यन की गई भाषाओं के बारे में माना गया है कि कई भाषाएँ अगले कुछ वर्षों या दशकों में विलुप्त होने की कगार पर थे यदि इस परियोजना के प्रयास से उन्हें अगली पीढ़ी तक बचाया नहीं जाता।
परियोजना के अंतरगत कुसुन्दा भाषा के विलुप्त होने को पढा गया था जिसके अंतिम बोलने वाले जंगल में रहकर शिकार किया करते थे। यह लोग अपनी भाषा को भुलाकर विशाल समाज का हिस्सा बन गए।
सबैक़नाक सावेज
सबैक़नाक सावेज (मूल शीर्षक: Ouija) एक २०१४ अमेरिकी अलौकिक हॉरर फिल्म है निर्देशक अपनी पहली फिल्म में स्टाइल्स व्हाइट द्वारा निर्देशित और सह-लिखा व्हाइट और जूलियट स्नोडेन, जो पहले से दोनों पर एक साथ काम किया द पोस्सेस्सिओं। यह अभिनीत है ओलिविया कुक, एना क्योटो, डैरेन कागसॉफ्फ, डगलस स्मिथ, और  बियांका ए सैंटोस, यह मूल रूप से २४ अक्टूबर, २०१४ को जारी किया गया।
हाउती
हऊसी या हूसी यमन का अल्पसंख्यक शिया समुदाय है। यमन में सुन्नी जनसंख्या लगभग ६० प्रतिशत है जबकि शिया लगभग ३५ प्रतिशत हैं।
हूती स्वयं को ‘अंसार अल्लाह’ ("अल्लाह के समर्थक") के नाम से प्रतिष्ठित किये हुए हैं। ये जैदी शिया समूह के हैं जो शियाओं में भी अल्पसंख्यक समूह है। इन्होंने अपने संगठन का नाम हुसैन बद्रेददीन अल हूती के नाम पर रखा है, जिसने 2004 में सरकार के खिलाफ विद्रोह किया था और उसी वर्ष सितंबर में यमनी सेना द्वारा मारा गया। अब इसका नेतृत्व अब्दुल मलिक अल-हूती के पास है, जो आंदोलन को युवाओं पर निर्भर बनाये हुए है।
सही अर्थो में हूतियों ने 2011 से क्रांति में भाग लेना शुरू किया, जब उन्होंने दावा किया था कि उनका साद और अल जॉफ नामक दो गवर्नरेट्स पर कब्जा हो गया है और तीसरे गवर्नरेट हज्जाह पर कब्जे के करीब हैं, जो उन्हें यमन की राजधानी सना पर नियंत्रण में मदद करेगी।
यमन में हूती विद्रोह
हूती विद्रोह यमन के उत्तरी भाग में आरम्भ हुआ एक गृहयुद्ध है। इसको 'सदाह युद्ध' भी कहते हैं।
इसकी शुरुआत जून २००४ में हुई थी जब जैदी सम्प्रदाय के धर्मगुरू हुसैन बद्द्रुद्दीन अल-हूती ने यमन सरकार के विरुद्ध विद्रोह आरम्भ कर दिया।
टेलीनॉर (भारत)
टेलीनॉर भारत नॉर्वे कि टेलीनॉर नामक कंपनी का हिस्सा है। इसका पूर्व नाम यूनिनॉर था, जो एक भारतीय मोबाइल सेवा प्रदान करने वाली कंपनी थी। इसका मुख्यालय गुड़गांव हरियाणा में था। इसकी स्थापना जॉन फ्रेडरिक बक्सास ने 2009 में की थी। 23 सितम्बर 2015 को इसे टेलीनॉर ने खरीद लिया और इसका नाम टेलीनॉर कर दिया।
कोरोवारी
कोरोवारी नेपाल के मेची अंचलके झापा जिला का एक गाँव विकास समिति है।  सन् १९९१ के जनगणना अनुसार इस स्थान का आबादी महज ४६०० हैं।
विश्व सब्जी केन्द्र
विश्व सब्जी केन्द्र (World Vegetable Center) वैश्विक लाभनिरपेक्ष अशासकीय संस्था है जो सब्जी पर अनुसंधान के लिये बनायी गयी है। इसका स्थापना १९७१ में तैवान के शानहुआ में हुई थी और पहले इसका नाम 'एशियायी सब्जी अनुसंधान केन्द्र' (AVRDC) था।
गायत्री चक्रवर्ती स्पीवाक
गायत्री चक्रवर्ती स्पीवाक (जन्म २४ फ़रवरी १९४२) एक भारतीय साहित्यिक विचारक, दार्शनिक और कोलंबिया विश्वविद्यालय में विश्वविद्यालय प्राध्यापिका है, जहां ये तुलनात्मक साहित्य और समाज संस्थान की एक संस्थापक सदस्य है। वर्ष २०१२ मे उन्हे कला और दर्शनशास्र में क्योटो पुरस्कार से सम्मानित किया गया। २०१३ में उन्हें भारत गणराज्य के द्वारा दिए गए तीसरे सर्वोच्च नागरिक पुरस्कार पद्म विभूषण से नवाज़ा गया।  स्पीवाक उनकी समकालीन सांस्कृतिक और "उपनिवेशवाद की विरासत" को चुनौती देने वाली आलोचनात्मक सिद्धांतों के लिए प्रसिद्ध है। ये पाठकों के साहित्य और संस्कृति के साथ संलग्न पर भी चिंतन करना चाहती है। ये ज्यादातर उन लोगों के सांस्कृतिक ग्रंथों पर अपना ध्यान केंद्रित करती है जो प्रमुख पश्चिमी संस्कृति द्वारा अधिकारहीन किये गए हो : श्रमिक वर्ग, औरत, नए आप्रवासी सबाल्टर्न के अन्य स्थान।
गायत्री चक्रवर्ती का जन्म २४ फ़रवरी १९४२ को भारत, कलकत्ता मे परेस चन्द्र और सिवनी चक्रवर्ती नामक माता-पिता के घर हुआ। सेंट जॉन्स डायोसीसँ गर्ल्स हायर सेकेंडरी स्कूल से शिक्षा पूर्ण कर, १९५९ में प्रेसिडेंसी कॉलेज, कोलकाता (कलकत्ता विश्वविद्यालय के तहत) से अंग्रेजी में स्नातक की डिग्री प्राप्त करने के साथ हि अंग्रेजी और बंगाली साहित्य मे स्वर्ण पदक भी प्राप्त किया। कॉर्नेल विश्वविद्यालय से अंग्रेजी में एम.ए. की डिग्री प्राप्त करने के बाद तुलनात्मक साहित्य में पी.एच.डी. करने की ठानी।
कॉर्नेल विश्वविद्यालय में विलियम बटलर येट्स पर उनके शोध-निबंध का शीर्षक ""माइसेल्फ मस्ट ई रीमेक : द लाइफ एंड पोएट्री ऑफ़ डबलू.बी.येट्स" " था। इसे पॉल दे मन ने निर्देशित किया था।
१९६० के दशक में कुछ वक्त के लिए टैलबो स्पीवाक से विवाहित थी। "द ब्राइड वोर द ट्रेडिशनल गोल्ड" टैलबो स्पीवाक द्वारा एक आत्मकथात्मक उपन्यास है जो उनकी शादी के प्रारंभिक वर्षों को दर्शाता है।
२१ दिसंबर २०१४ को प्रेसिडेंसी कॉलेज, कोलकाता द्वारा 'आनरेरी डी.लीट.' प्रदत्त किया गया।
"कैन द सबाल्टर्न स्पीक?" में, स्पीवाक सती प्रथा के विवरण की कमी पर चर्चा करते हुए सबाल्टर्न के बोल पाने की क्षमता पर मनन करती है।
सोनी सिक्स
सोनी सिक्स एक सोनी द्वारा संचालित भारतीय खेल पर आधारित चैनल है। यह 7 अप्रैल 2012 को शुरू हुआ। यह भारत का 14वाँ खेल पर आधारित चैनल है।
इसमें फूटबाल, क्रिकेट, बैडमिंटन आदि दिखाया जाता है। इसके पास फिफा विश्व कप, इंडियन प्रीमियर लीग आदि का प्रसारण दिखाने का अधिकार है।
सोनी किक्स
सोनी किक्स एक भारतीय खेल चैनल है, जिसका प्रसारण 8 अप्रैल 2015 से शुरू हुआ। इसमें पहले इंडियन प्रीमियर लीग दिखाया जाएगा और उसके बाद इसमें अन्य खेल का भी प्रसारण होगा। इसमें खेल को तमिल, तेलुगू, बंगाली भाषा में दिखाया जाएगा।
सोनी मिक्स
सोनी मिक्स भारतीय हिन्दी गानों का चैनल है। जिसका प्रसारण 1 सितम्बर 2011 को शुरू हुआ था और 31 मार्च 2020 को बंद हो गया। इस चैनल में हिन्दी गानों को दिखाया जाया करता था।
सोनी पिक्स
सोनी पिक्स भारतीय हॉलीवुड फ़िल्म चैनल है, जिसका प्रसारण 1 सितम्बर 2008 से शुरू हुआ। इसमें मनोरंजन के लिए हर सप्ताह के हर दिन अलग अलग शैली में जैसे हास्य, प्रेम, नाटक आदि में फिल्में दिखाया जाता है।
जंगली (लोग)
समसामयिक रचनाएँ जंगल में रहने वालों के लिए ' जंगली ' शब्द का प्रयोग करती है। परन्तु जंगली होने का अर्थ यह नहीं था कि वे असभ्य थे।
शब्द का प्रयोग ऐसे लोगों के लिए होता था जिनका निर्वाह जंगल के उत्पादों ,शिकार और स्थानान्तरीय खेती से होता था। उदाहरण के लिए भील बसंत के मौसम में जंगल के उत्पाद इकट्ठा करते थे।
जे डब्लू मर्रियट मुंबई
जे डब्लू मर्रियट मुंबई, का होटल इंडस्ट्री में एक अपना अलग स्थान हैं। ये होटल मुंबई के प्रीमियर होटलों में से एक हैं। जुहू बीच के किनारे में अवस्थित यह होटल से अरेबियन सागर का बहुत ही विहंगम दृश्य नजर आता हैं।
यह होटल अपने इसी खूबसूरती के चलते बॉलीवुड सेलिब्रिटीज एवं बिज़नेस ट्रेवलर्स के बीच बेहद लोकप्रिय हैं। ये होटल जे. डब्लू. मर्रियट होटल ब्रांड का पहला होटल था जो इंडिया में खोला गया था। इसका उद्घाटन जनवरी 2002 में हुआ था, तब से इस होटल की लोकप्रियता लगातार बढ़ती ही जा रही हैं। मुंबई फिल्म इंडस्ट्री के ज्यादातर लोगों के लिए यह होटल एक पसंदीदा हैंग आउट की जगह हैं।
ये मुंबई एयरपोर्ट से मात्र 20 किलोमीटर की दूरी पर हैं।
इस होटल में निम्नलिखित प्रकार के कमरे हैं : ये सभी कमरे एक से बढ़कर एक हैं। इन सभी कमरो की इंटीरियर डिजाइनिंग इस तरीके से की गयी है की ये इस होटल में रुकने वाले लोगों के मन में बस जाती हैं। इनमे से ज्यादातर कमरों से अरेबियन सागर का दिल को थम देने वाला दृश्य दीखता हैं।
इस होटल में आप अपनी प्राइवेट पार्टी भी ओर्गनिज़े कर सकते हैं। यहा हरेक अवसर के लिए हर तरीके का रूम उपलब्ध हैं। यहाँ 12 इवेंट रूम, 14,000 वर्ग मीटर का कुल इवेंट एरिया हैं। यहाँ कुल 11 शादी हॉल हैं इनमे आपको हर तरह की सुविधा उप्लभ्धा हैं। यहाँ का संगम बॉलरूम में 1200 व्यक्तिओं के लिए जगह हैं एवं ये मुंबई के विशालतम मैरिज हॉल्स में से एक हैं। इनमे कस्टमाइज्ड कैटरिंग की भी व्यवस्था हैं।
यहा के स्पा सेंटर का नाम क्वान स्पा हैं जो आपके दिमाग को आराम एवं तरोताजा करने के लिए एक उपयुक्त स्थान हैं। इनमे निम्नलिखित सुविधाएं उपलव्ध हैं : यहाँ का जिम अत्याधुनिक सुविधाओं से सुस्सजित हैं, एवं यहाँ हर तरीके के फिटनेस उपकरण उप्लभ्धा हैं। यहाँ पर पर्सनल फिटनेस ट्रेनर की भी व्यवस्था हैं। यहाँ बच्चों के लिए अलग स्विमिंग पूल की भी व्यवस्था हैं, जहा वे मौज मस्ती कर सकते हैं। आप बच्चों के लिए उनकी पसंदीदा मूवी भी मंगवा सकते हैं। इस होटल में निम्नलिखित रेस्टोरेंट एवं बार हैं  ये सभी बार एवं रेस्टोरेंट एक से बढ़कर एक हैं इनमे अगर एक बार आप खाना खा लेते हैं तो वो आपके लिए हमेशा अविस्मरणीय अनुभव होता हैं।
इस होटल के स्टाफ भी बेहद शालीन एवं सौम्य स्वाभाव के हैं। जो आपके होटल में रहने के अनुभव को और भी आरामदायक बनाते हैं। ये इस होटल की एक और एक विशेषता हैं। ये होटल आने वाले दिनों में भी अपने ग्राहकों को विश्वस्तरीय सुविधाएं देता रहेगा, ऐसी हमारी उम्मीद हैं।
सल्फर हेक्साफ्लोराइड
सल्फर हेक्साफ्लोराइड (Sulfur hexafluoride (SF) एक अकार्बनिक गैस है। यह रंगहीन, गंधहीन, अज्वलनशील गैस है। यह गैस अत्यन्त उच्च गुणवत्ता वाली विद्युत इंसुलेटर है और उच्च वोल्टता के उपकरणों में इसका उपयोग होता है (जैसे, SF सर्किट ब्रेकर में)। यह एक ग्रीनहाउस गैस है।
SF का अणु अष्टफलकीय (octahedral) होता है। इसके केन्द्र में सल्फर परमाणु होता है जिसके चारों ओर ६ फ्लोरीन परमाणु जुड़े होते हैं। यह एक अध्रुवी (nonpolar) गैस है जो जल में बहुत कम विलेय है किन्तु अध्रुवीय कार्बनिक विलायकों में विलेय है। इसे प्रायः द्रवीकृत संपीडित गैस के रूप में लाया-ले जाया जाता है। इसका सामान्य ताप और दाब पर घनत्व 6.12 g/L है जो वायु के घनत्व (1.225 g/L) से काफी अधिक है।
सल्फर हेक्साफ्लोराइड, गंधक पर फ्लोरीन गैस की क्रिया से बनायी जाती है-
भारतीय दुर्ग
सभी राजाओं की राजधानी एक दुर्ग होती थी जिसके चारों ओर नगर बस जाता था। यह स्थिति दक्षिण एशिया के अनेक नगरों में देखी जा सकती है, जैसे दिली, आअगरा, लाहौर, पुणे, कोलकाता, मुम्बई आदि। भारत के दो दुर्ग यूनेस्को की विश्व विरासत की सूची में सम्मिलित हैं- आगरे का किला और लाल किला। भटिण्डा स्थित किला मुबारक भारत का सबसे प्राचीन किला है जो अब भी बचा हुआ है। इसका निर्माण कुषाण साम्राज्य के समय लगभग १०० ई में हुआ था। कांगड़ा दुर्ग जो कांगड़ा वंश द्वारा महाभारत युद्ध के बाद निर्मित किया गया था, य वंश अब भी बचा हुआ है। इस दुर्ग के विषय में सिकन्दर महान के लिपिकों ने लिखा है। अतः यह सर्वाधिक प्राचीन दुर्ग था।
भारतीय दुर्गों की सूची
यहाँ भारत स्थित दुर्गों की सूची दी गयी है। [[मधुगिरि दुर्ग]]
सज्जनगढ(सतारा)[[श्रेणी:भारत में दुर्ग|*]]
कांगड़ा दुर्ग
कांगड़ा दुर्ग हिमाचल प्रदेश के कांगड़ा कस्बे के बाहरी सेमा में फैला हुआ एक प्राचीन दुर्ग है। इस दुर्ग का उल्लेख सिकन्दर महान के युद्ध सम्बन्धी रिकार्डों में प्राप्त होता है जिससे इसके इसापूर्व चौथी शताब्दी में विद्यमान होना सिद्ध होता है। कांगड़ा, धर्मशाला से २० किमी दूर है।
कांगड़ा दुर्ग हिमाचल प्रदेश के कांगड़ा कस्बे के बाहरी सेमा में फैला हुआ एक प्राचीन दुर्ग है। इस दुर्ग का उल्लेख सिकन्दर महान के युद्ध सम्बन्धी रिकार्डों में प्राप्त होता है जिससे इसके इसापूर्व चौथी शताब्दी में विद्यमान होना सिद्ध होता है। यह दुर्ग पुराना कांगड़ा में स्थित है। इससे सबसे नजदीकि रेल स्टेशन कांगडा ही है जहांपर नैरो गैज की रेल लाइन है। यह रेल स्टेशन समुंद्र से ६६८.५३१ मीटर की ऊंचाई पर है। इस रेल स्टेशन से यह दुर्ग महज ३ किमी दूर है व नये कांगडा से ५ किमी तथा धर्मशाला से २० किमी दूर है।